b'\n_START_ARTICLE_\nGrad Kova\xc4\x8dji grad\n_START_PARAGRAPH_\nGrad Kova\xc4\x8dji grad (nem\xc5\xa1ko Wolffsperg) je stal v naselju Kova\xc4\x8dji Grad v ob\xc4\x8dini \xc4\x8crnomelj.\n_START_SECTION_\nZgodovina\n_START_PARAGRAPH_\nNad strmo skalnato bre\xc5\xbeino reke Kolpe je neko\xc4\x8d stal s stolpi zavarovan grad, kateri je tudi omenjen v Valvasorjevi knjigi Slava vojvodine Kranjske. Staro ime gradu je Vol\xc4\x8dji ali Vu\xc4\x8dji grad in se po njemu \xc5\xa1e danes imenuje naselje Vukovci. Po pri\xc4\x8danju tamkaj\xc5\xa1njih va\xc5\xa1\xc4\x8danov naj bi bil opu\xc5\xa1\xc4\x8deni grad delno poru\xc5\xa1en zaradi potresa, ter se je del njega sesul v Kolpo. Grajska kova\xc4\x8dija je potres pre\xc5\xbeivela in obratovala \xc5\xa1e naprej in se je s \xc4\x8dasoma ime preneslo tudi na grad in od tod Kova\xc4\x8dji grad. Ostanke gradu so razruvali, ko so skozi njega speljali novo cesto. Danes je v mo\xc4\x8dnem go\xc5\xa1\xc4\x8davju vidno le nekaj zidovja. Z gradom je bila povezana tudi skrivna kra\xc5\xa1ka jama, katere lokacija ni znana. Leta 1895 je Anton Hribar objavil pesem z naslovom Kova\xc4\x8digrajska h\xc4\x8di.'